
 	 	30. september 2023 
A/B Humlebjerg procedure 
 
Forsikringer 
 
Procedure ved forsikringsskader 
 
1. Kontakt bestyrelsen 
 
Bestyrelsen kontaktes med det samme, når en skade opdages. 
Hvis der er sprunget et vandrør i en andelshavers bolig eller andet sted, kontaktes en vvs’er med det samme for at begrænse skaden. Derefter kontaktes bestyrelsen. 
Forsikringsselskabet (Topdanmark) kontaktes med det samme.                                                                  
 
2. Tag herefter billeder af skaden.    
 
Hvis et vindue, en kumme eller den keramiske plade er gået i stykker i ens bolig, er man dækket gennem foreningens ejendomsforsikring, og her skal man selv sørge for at tage billeder af skaden. 
Ligeledes ved sprunget vandrør i boligen, eller ved indsivende vand fra regn f.eks. Den enkelte andelsejer tager selv billeder af skaden. 
 
Er der tale om f.eks. skader på ydermure, afblæste tagsten, sprungne rør på foreningens grund, hærværk, skader på fælles maskiner, tyveri fra fællesskure og fælleshus, er det bestyrelsens opgave at tage billeder af skaden. 
 
3. Send billederne til bestyrelsen og forsikringsselskabet (Topdanmark). 
 
4. Der iværksættes en skadesudbedring. 
Bestyrelsen har kontakten til murer, glarmester, tømrer eller andet, hvis der er brug for sådanne. 
 
5. Hvis der er tale om skader (glas/kumme, sprunget rør) inde i en andelshavers bolig, varetager man selv den løbende kontakt til forsikringsselskabet. 
Er der tale om skader på de ydre mure og andet, er det bestyrelsen, som varetager den løbende kontakt til forsikringsselskabet. 
 
6. Bed håndværkeren om at sende regningen til forsikringsselskabet påført skadesnummer. Kan håndværkeren ikke vente på betaling af beløbet, vil bestyrelsen midlertidigt sørge for betalingen, men kun hvis det er en skade, der vedrører foreningen. Hvis det vedrører indvendige skader som håndvask, toilet og keramisk kogeplade, skal andelshaver selv betale håndværkeren. Efterfølgende får andelshaver refunderet beløbet på sin NemKonto. 
 
7. Foreningen har almindelig ansvarsforsikring, som dækker uheld ved brug af foreningens maskiner. Maskinoperatør skal være fyldt 18 år.  
Ved uheld på trampolinen gælder ansvarsforsikringen kun for udefra kommende personer. Bestyrelsen tager sig i begge situationer af kontakten til forsikringsselskabet. 

Kort om foreningens forsikringer  Vi har følgende forsikringer: 
 
· Ansvar 
Dækker forurening fra foreningens område, fareafværgelse 
Erstatningsansvar i forbindelse med anvendelse af arbejdsmaskiner på højst 20hk, som vi har 3 stk af. 
Erstatningsansvar for skade opstået som følge af benyttelse af trampolin på legepladsområder. Dækker kun for udefra kommende personer. 
 
· Erhvervsløsøre 
Langebjergvej 482, 3050 Humlebæk 
Forsikringen gælder for løsøre i fælleskure og fælleshus  
 
· Erhvervsløsøre 
Gurrevej 394, 3490 Kvistgård 
Forsikringen gælder for løsøre befindende sig på adressen i Kvistgård 
 
· Ejendom 
Langebjergvej 482, 3050 Humlebæk 
Dækker alle vores bygninger i foreningen, dvs.  skure, fællesskure, fælleshus og alle vores boliger.  
 
Værd at vide for beboerne i A/B Humlebjerg om ejedomsforsikringen er, at alle andele er dækket af en skjult rørskade forsikring samt dækket af en glas/kumme forsikring.  Dvs. springer der et rør inde i vores boliger dækker foreningens ejendomsforsikring, samt hvis den glaskeramiske plade eller toiletkummen går i stykker. 
Knuses en rude dækker forsikringen også. 
Den enkelte andelsejer står for resten af de forsikringer, som man som borger normalt selv sørger for. Foreningen dækker kun nogle helt specifikke ting som glas/kumme og sprungne vandrør inde i hver enkelt andelsbolig. 

